**Molėtų rajono savivaldybės taryba**

**SPRENDIMAS**

**DĖL MOLĖTŲ RAJONO SAVIVALDYBĖS VISUOMENĖS SVEIKATOS RĖMIMO**

**2017 M. SPECIALIOSIOS PROGRAMOS PATVIRTINIMO**

2017 m. vasario   d. Nr.

Molėtai

**Projektas**

Vadovaudamasi Lietuvos Respublikos vietos savivaldos įstatymo 16 straipsnio 4 dalimi ir Lietuvos Respublikos sveikatos sistemos įstatymo 63 straipsnio 5 punktu,

Molėtų rajono savivaldybės taryba n u s p r e n d ž i a:

Patvirtinti Molėtų rajono savivaldybės visuomenės sveikatos rėmimo 2017 m. specialiąją programą (pridedama).

Savivaldybės meras

Parengė

Socialinės paramos skyriaus

vyriausioji specialistė-savivaldybės gydytoja

Miglė Bareikytė

PATVIRTINTA

Molėtų rajono savivaldybės tarybos

2017 m. vasario d. sprendimu Nr.

**MOLĖTŲ RAJONO SAVIVALDYBĖS VISUOMENĖS SVEIKATOS RĖMIMO 2017 M. SPECIALIOJI PROGRAMA**

**I SKYRIUS**

 **BENDROSIOS NUOSTATOS**

1. Molėtų rajono savivaldybės visuomenės sveikatos rėmimo 2017 m. specialioji programa (toliau – Programa) yra visuomenės sveikatinimo projektų ir aplinkos sveikatinimo priemonių finansavimo šaltinis.
2. Programos paskirtis – plėtoti visumą organizacinių, teisinių, ekonominių, techninių, socialinių ir medicinos priemonių, padedančių stiprinti visuomenės sveikatą, skatinti bendruomenės dalyvavimą sprendžiant sveikos gyvensenos klausimus.
3. Ši programa yra susijusi su Molėtų rajono savivaldybės plėtros plano 2011-2017 m. 3.3.1.6 ir 3.3.1.7 punktais ir Molėtų rajono savivaldybės strateginio veiklos planu 2017-2019 m.

**II SKYRIUS**

**PROGRAMOS FINANSAVIMO ŠALTINIAI**

1. Savivaldybės biudžeto asignavimai.
2. Aplinkos apsaugos rėmimo specialiosios programos lėšos.
3. Savanoriškos fizinių ir juridinių asmenų įmokos.
4. Kitos teisėtai įgytos lėšos.

**III SKYRIUS**

**PROGRAMOS TIKSLAS IR UŽDAVINIAI**

1. Programos tikslas – gerinti Molėtų rajono savivaldybės gyventojų sveikatą ir gyvenimo kokybę, finansuojant savivaldybės visuomenės sveikatos programas ir aplinkos sveikatinimo priemones.
2. Programos uždaviniai:
	1. finansuoti Molėtų rajono savivaldybės visuomenės sveikatos rėmimo programos projektus;
	2. finansuoti aplinkos sveikatinimo priemones, užtikrinti aplinkos kokybę, nekeliančią grėsmės žmonių sveikatai.

**IV SKYRIUS**

**PROGRAMOS ĮGYVENDINIMO PRIEMONĖS**

|  |  |  |  |
| --- | --- | --- | --- |
|  | Priemonės | Numatyta skirti lėšų (Eur) | Pastabos |
| 10. | Finansuoti Molėtų rajono savivaldybės visuomenės sveikatos rėmimo programos projektus | 4164,18 | Savivaldybės aplinkos apsaugos rėmimo specialiosios programos lėšos |
| 11. | Remti aplinkos sveikatinimo priemones, užtikrinti aplinkos kokybę, nekeliančią grėsmės žmonių sveikatai: | 663,82 | Savivaldybės aplinkos apsaugos rėmimo specialiosios programos lėšos |
| 11.1. | Molėtų rajono maudyklų vandens kokybės nustatymas | 464,32 | Savivaldybės aplinkos apsaugos rėmimo specialiosios programos lėšos |
| 11.2. | Triukšmo lygio tyliosiose zonose nustatymas | 199,50 | Savivaldybės aplinkos apsaugos rėmimo specialiosios programos lėšos |
|  | Iš viso išlaidų | 4828 |  |

**V SKYRIUS**

**LAUKIAMI REZULTATAI**

1. Programa suteiks galimybę gyventojams dalyvauti sveikatinimo ir ligų prevencijos projektuose, pašalins pavojaus sveikatai šaltinius. Piliečiams bus lengviau prieinama informacija ir padidins jų gebėjimą priimti geriausiai jų interesus atitinkančius sprendimus sveikatos stiprinimo klausimais.

**VI SKYRIUS**

**PROGRAMOS ĮGYVENDINIMO EFEKTYVUMO VERTINIMO KRITERIJAI**

1. Pastovio, Dūrių, Luokesų, Arino ir Alaušų ežeruose visą maudymosi sezoną atlikti vandens kokybės tyrimus – ne mažiau 48 mėginių.
2. Atlikti triukšmo matavimo tyrimus Molėtų rajono tyliosiose zonose - 5 tyliosiose zonose ne mažiau kaip kartą per metus.

**VII SKYRIUS**

**GALIMOS NESĖKMĖS**

1. Per metus numatomos priemonės ar priemonėms skiriamos lėšos gali keistis dėl įvairių priežasčių – teisės aktų pakeitimų, naujai patvirtintų valstybinių sveikatos programų, lėšų dydžio ir kt.

**VIII SKYRIUS**

**PROGRAMOS PRIEINAMUMAS VISUOMENEI**

1. Apie Programos priemonių vykdymą informuoti visuomenę vietinėje spaudoje ir savivaldybės internetiniame puslapyje.

**IX SKYRIUS**

 **ATSKAITOMYBĖ**

1. Metinę ataskaitą apie Programos priemonių vykdymą Molėtų rajono savivaldybės administracija pateikia Molėtų rajono savivaldybės tarybai ir Lietuvos Respublikos sveikatos apsaugos ministerijai Lietuvos Respublikos Vyriausybės nustatyta tvarka.

**X SKYRIUS**

**ATSAKOMYBĖ**

1. Už Programoje numatytų priemonių organizavimą atsako Molėtų rajono savivaldybės administracija.
2. Už Programos lėšų apskaitą atsako Molėtų rajono savivaldybės administracija.